stanford-oval/wikipedia huggingface dataset:
צ'י
ברפואה הסינית > תפקידי הצ'י

הצ'י מווסת בין יין ליאנג באמצעות שני תפקודים:
החזקה ואחסון (יִיני).
תנועות (יאנגי).
החזקה ואחסון (יִיני):
זיכרון - אחסון מידע.
התאפקות מהטלת שתן וצואה.
החזקה (Holding):
החזקת הדם בכלי הדם.
החזקת הרחם במקומו; ליגמנטים מחזיקים את הרחם; במקרה של צ'י חלש מידי, הרחם עלול לצנוח וללחוץ על שלפוחית השתן.
החזרה של המעי המקומו; הרניה (צניחת המעי), הצ'י מונע מהמעי לצנוח לשק האשכים.
תופעות נוספות: צניחה של שלפוחית השתן, שלשולים ואימפוטנציה.
תנועות (יאנגי):
חיוניות - נשימה, עיכול, לב ודם.
מערכת העצבים המוטורית (שרירים ותנועה) והסנסורית (איברי החישה).
המערכת ההורמונלית.
תנועה מנטלית - חשיבה, דמיון, יצירתיות וחלימה.
תנועה רגשית - שמחה, פחד, כעס, עצב, דאגה. התנועות הרגשיות מתוארות באמצעות חצים:
חץ מעלה מסמל שמחה - התעלות, התעוררות. השמחה היא יאנגית.
חץ מטה מסמל פחד. הפילוסופים הסינים טענו שפחד במידה מתונה עשוי להציל אדם על ידי מניעתו מלעשות דבר מסוכן. הפחד הוא ייני.
ארבעה חצים בעלי בסיס משותף ופונים החוצה לארבעה כיוונים שונים מסמלים כעס - התפרצות רגשית המתבטאת כלפי חוץ. הפילוסופים הסינים טענו שחשוב לבטא את הכעס כלפי חוץ באופן בריא כדי לשחרר את האדם ממנו.
ארבעה חצים בעלי קודקוד משותף שבסיסיהם פונים החוצה לארבעת הכיוונים מסמלים עצב - התכנסות נפשית פנימה, חשבון נפש, צער ואבל. הפילוסופים הסינים טענו שחשוב להפנים את האבל כדי לא לשקוע בו. האבל הוא תהליך פנימי שיש להפנים ולפיכך הוא ייני.
התנועה הרגשית האחרונה היא דאגה המסומלת על ידי חץ ספירלי שקודקודו מסתחרר פנימה. החץ המסתחרר פנימה מסמל את הדאגה כרגש חיובי כמו אם המחבקת את בנה אך במידה מוגזמת הדאגה שלילית כיוון שהיא חונקת את האדם.
ברפואה הסינית > איברי הגוף וסיווגם

הרפואה הסינית מחלקת את איברי הגוף בשני אופנים:
חלוקת על פי "סוג האנרגיה":
על פי חמשת היסודות של הרפואה הסינית: אש, עץ, אדמה, מים ומתכת.
חלוקה ל"איברי יין" ול"איברי יאנג":
על איברי היין הפנימיים נמנים הריאות, מעטפת הלב והלב, הטחול, הכבד, הכליות.
על איברי היאנג הפנימיים נמנים: המעי הגס, המעי הדק, הקיבה, כיס המרה, שלפוחית השתן ושלושת המחממים.
על פי אמונת הרפואה הסינית, מעבר לתפקידו הפיזיולוגי של כל אחד מאיברי הגוף הפנימיים באחסון והעברת דם ונוזלי הגוף, הוא גם מייצר, מאחסן ומזרים את אנרגיית החיים - הצ'י. על-פי אמונה זו, הריאות, הכבד והכליות הם שלושת האיברים הפנימיים המושפעים ביותר מתרגול טאי צ'י, והבנת תפקידם של האיברים השונים ואופן זרימת אנרגיית הצ'י בהם היא המאפשרת, כביכול, אבחון וטיפול.
תרגולים המתייחסים לצ'י > פנג שווי

פנג שווי הוא שמה של הגאומנסיה הסינית המסורתית הכוללת את סידור המרחב, בין אם עיצוב פנים הבית, עיצוב מבנים ואף תכנון ערים, באופן שיטיב עם זרימת הצ'י. לפנג שווי עקרונות רבים ולעיתים נחשב חלק מהדת הסינית העממית. רבים מעקרונותיו מתייחסים ליצורים מיתולוגיים שמקורם בדת זו.
תרגולים המתייחסים לצ'י > דיקור סיני

דיקור סיני היא שיטה טיפולית שמקורה ברפואה הסינית הכוללת החדרה של סיכות קטנות לעור המטופל. שיטה זו מבוססת על תורת ערוצי הצ'י כפי שמתוארים ברפואה סינית. מבחנים קליניים הראו ששיטה זו אינה יעילה יותר מפלצבו.
תרגולים המתייחסים לצ'י > תרגולים פנימיים

ישנם מספר ענפי וו-שו (אמנויות לחימה סיניות) ותרגולים פיזיים אחרים העוסקים בעקרונות רוחניים ותרגולי צ'י באופן מרכזי. אמנויות לחימה אלו מכונות אמנויות לחימה פנימיות (מסינית: 內家, פין-יין: Neijia), בניגוד לאמנויות לחימה חיצוניות העושות שימוש בכוח פיזי. אמנויות לחימה אלו מזוהות לרוב עם הפילוסופיה והדת הדאואיסטית.
כמו שאר תרגולי וטיפולי הצ'י, גם במקרה זה אין הוכחה ליעילותו או קיומו של הצ'י ככלל וספציפית ככלי התקפי או הגנתי בלחימה. עם זאת, מספר מחקרים מתחום הפסיכונוירואימונולוגיה הראו שתרגולים אלו, הכוללים מודעות מדיטטיבית לתנועה, מועילים לבריאות הנפש, מפחיתים את סיכויי הנפילה אצל מבוגרים, משפרים את התגובה החיסונית, מפחיתים את הסיכויים למחלת ריאות חסימתית כרונית ועוד. אותם מחקרים מייחסים תועלת זו לקשר בין המצב הגופני למצב הנפשי ולפעילות החיסונית, כפי שמתואר במודלים הפסיכונוירואימונולוגיים, ולא לקיומו של כוח החיים כפי שמתואר ברפואה הסינית.
תרגולים המתייחסים לצ'י > תרגולים פנימיים > צ'י קונג

צ'י קונג (סינית: 气功, פין-יין: qìgōng, מילולית: "שליטה בצ'י") היא אסופת תרגילים אקלקטית המתייחסת למושג הצ'י כפי שמובן ברפואה הסינית. תרגולי הצ'י גונג הם תרגולים פיזיים ללא יישום או כוונה לחימתית. יש המחשיבים את שאר האמנויות הפנימיות כסוגים שונים של צ'י קונג. תרגול הצ'י קונג נובע מהתפיסה הדאואיסטית אם כי נעשה בו שימוש גם בהקשרים בודהיסטים וקונפוציאנים. לפי התפיסה הדאואיסטית מטרת התרגול היא להגיע למצב המכונה וו-ווי, בו כל הפעולות של המתרגל מתואמות בהרמוניה עם העולם ויוצאות לפועל ללא מאבק פנימי או חיצוני.
תרגולים המתייחסים לצ'י > תרגולים פנימיים > טאי ג'י צ'ואן

טאי ג'י צ'ואן (סינית מסורתית: 太極拳; סינית מפושטת: 太极拳; פין-יין: Tàijíquán), הידועה גם בשם טאי צ'י במערב, היא אמנות לחימה סינית פנימית המתורגלת לרוב לצורכי בריאות ושיקום רפואי, ולא למטרות לחימה, אם כי זה הוא יעודה ההיסטורי. הטאי ג'י מאופיין בתנועות רכות ואיטיות ביחס לאמנויות לחימה אחרות ותשומת לב מדיטטיבית לתנועה. בשנות החמישים "עמותת הספורט הסינית", גוף ממשלתי בסין, פיתחה ופישטה את אמנות הלחימה ויצרה תרגול הנקרא "24 היציבות", מטרתו הייתה להנחיל תרגול להמונים שיועיל לבריאות הציבור.
תרגולים המתייחסים לצ'י > תרגולים פנימיים > בַּה גוּאַה ג'אנְג

בה גואה ג'אנג (בסינית: 八卦掌, בפין-יין: Bāguà Zhǎng) היא אמנות לחימה סינית פנימית המאופיינת בתנועות מעגליות וזריזות, כמו גם הליכה במעגל לצורך לחימתי. אמנות לחימה זו מזוהה גם היא עם עקרון הוו-ווי הדאואיסטי.
ראו גם

ארבע הליחות
פילוסופיה סינית
יין-יאנג
העידן החדש
צ'י קונג
הערות שוליים

1 2  P. J. Klein, W. D. Adams, Comprehensive Therapeutic Benefits of Taiji, American Journal of Physical Medicine & Rehabilitation, 9 83, 09-2004, עמ' 735-745 doi: 10.1097/01.PHM.0000137317.98890.74
↑  Roger Jahnke, Linda Larkey, Carol Rogers, Jennifer Etnier, A Comprehensive Review of Health Benefits of Qigong and Tai Chi, American journal of health promotion : AJHP 24, 2010, עמ' e1–e25 doi: 10.4278/ajhp.081013-LIT-248
↑  Michele R. Solloway, Stephanie L. Taylor, Paul G. Shekelle, Isomi M. Miake-Lye, An evidence map of the effect of Tai Chi on health outcomes, Systematic Reviews 5, 2016-07-27, עמ' 126 doi: 10.1186/s13643-016-0300-y
| --- | --- |
בקרת זהויות :  NLI: 987007285680105171  BnF: cb119460066 (data)  GND: 4147653-0  LCCN: sh85023202  NKC: ph564287 
קרפדת הכסף, יצור מיתולוגי השייך לדת הסינית העממית שדמותו מופיעה רבות בעיצובי פנג שווי.
הוגו רמניסיאנו

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  6 בפברואר 1917 רמניקו סראט, רומניה 
 פטירה:  21 באוגוסט 2008 (בגיל 91) ניי-סיר-סן, צרפת 
 מדינה:  צרפת, רומניה 
 השכלה:  האקדמיה ללימודים גבוהים למסחר בבוקרשט
 תקופת הפעילות:  מ-1945
 עיסוק:  תעשיית טקסטיל, פעילות ציונית, נדבנות
 
הוגו רמניסיאנו (רמניצ'אנו) (ברומנית: Hugo Râmniceanu; בצרפתית: Hugo Ramniceanu;‏ 6 בפברואר 1917 – 21 באוגוסט 2008) היה תעשיין, פעיל ציוני ונדבן צרפתי, יהודי יליד רומניה. הצטיין בתחום תעשיית הטקסטיל, בהתחלה ברומניה ואחרי 1947 בצרפת. הוא כיהן כיושב ראש הסניף הצרפתי של קרן היסוד ונודע כאחד מחשובי התורמים בתחום הפיתוח, התרבות, הרווחה, הבריאות והמחקר בישראל .
קורות חייו > ילדות ופעילותו ברומניה

רמניסיאנו נולד ב-1917 בעיירה רמניקו סראט ברומניה, בשם הוגו לייבוביץ'.
. הוא היה השני בין ששת הילדים של ינקו לייבוביץ' ושל פסיה, בת למשפחת ורטנשטיין.
בני משפחת לייבוביץ' אימצו את השם רמניצ'אנו לפי העיירה שבה חיו. ב-1943 התחתן הוגו עם ולריה (ואלי), בת לבית ונדר. לזוג נולדו שני ילדים:ג'רלד (יליד 1946) ומוניק, לימים ד"ר מוניק בראל.
אחרי נפילת הדיקטטורה הצבאית-פשיטסית של יון אנטונסקו ברומניה, למד רמניצ'אנו באקדמיה ללימודים גבוהים במסחר של בוקרשט.
ב-1945 הקים רמניצ'אנו את החברה לטקסטיל "אלביון". ב-1947 בעקבות עליית הקומוניסטים לשלטון ערקו רמניצ'אנו ומשפחתו לצרפת.
המפעל טקסטיל שאותו ניהל בבוקרשט הולאם והפך למפעל בשם "הגארדיה הצעירה"„Tânăra Gardă" [דרוש מקור].
קורות חייו > פעילותו בצרפת ובישראל

בצרפת הקים רמניסיאנו חברות טקסקטיל - ולמון (Valmon- שם שהורכב מהאותיות הראשונות בשמות אשתו ולרי ובתו מוניק)ו-Valrupt. החל משנות ה-1970 הוא ניהל יחסי סחר עם תעשיית הטקסטיל הרומנית.

רמניסאנו מילא תפקידים בכירים באיגודים וארגונים של יהודי צרפת וכיהן מספר שנים כיושב ראש של קרן היסוד-צרפת. כמו כן היה גזבר של מגן דוד אדום צרפת,, ויושב ראש איגוד ידידי אוניברסיטת תל אביב בצרפת. הוא הצטיין בפעילות נדבנית ענפה ותרם למחקר המדעי, לחיי התרבות והאמנות בישראל, לקליטת יהודי ברית המועצות ואתיופיה, לטיפול בנכי צה"ל שנפגעו במלחמת יום הכיפורים, לקרן ירושלים.
קורות חייו > פרס הוגו רמניסיאנו

ב-1987 הקים רמניסיאנו את "פרס הוגו רמניסיאנו לכלכלה" המוענק מאז בכל שנה באוניברסיטת תל אביב ליזמים שהצטיינו בתחום הכלכלה, הטכנולוגיה, המחקר והפיתוח בישראל .
הוגו רמניסיאנו התגורר בניי-סיר-סן, שם נפטר בגיל 91 ב-2008. הוא הובא לקבורה בבית העלמין בנייה, באיל-דה-פראנס.
פרסים ואותות כבוד

1988 - דוקטור לשם כבוד של אוניברסיטת תל אביב
יקיר קרן היסוד
שער באוניברסיטת תל אביב נושא את שמו, כמו כן אודיטוריום באוניברסיטה נקרא על שמם של הוגו וואלי רמניסיאנו.
הערות שוליים

1 2  Monitorul Oficial "מוניטורול אופיצ'יאל" - (בטאון הרשומות של הממשל הרומני) ב31 ינואר 1945
↑  [https://gw.geneanet.org/yvornique?lang=fr&https:&pz=chloe+esther+pearl&nz=barel&p=hugo&n=ramniceanu הוגו רמניצ'אנו באתר הגניאנולגי
Geneaget]
1 2 3  Who's Who in Israel 1980 עמ' 259
↑  בכתב העת „L'Arche” מס. 369-374, 1988 עמ'.37
↑  Solomonovici Securitatea și românii din "exil, emigrație și diaspora" באתר על Corneliu Coposu
↑  https://jerusalemfoundation.org/donor/ramniceanu-hugo/ קרן ירושלים ברשת]
↑  הענקת פרס הוגו רמניסיאנו ב-2013 באתר האיגוד הצרפתי של אוניברסיטת תל אביב
ברט הארט

| --- | --- |

הארט ב-2023
 לידה:  2 ביולי 1957 (בן 67) קנדה קלגרי, קנדה
 שם במה:  ברט הארט באדי הארט
 כינוי:  היטמן
 משקל:  107 ק"ג
 גובה:  1.83 מטר
 לאום:  קנדה קנדה
 קריירה מקצוענית:  1978–2000 (כ־22 שנים)
 מאמנים:  סטו הארט קטסוג'י אדאצ'י קאזו סאקוראדה
 היכל התהילה:  2006 (כיחיד) 2019 (כחלק מהצמד The Hart Foundation)
 מידע אישי
 מספר צאצאים:  4 
 
ברט סרג׳נט הארט, (באנגלית: Bret Sergeant Hart, נולד ב-2 ביולי 1957) הידוע בכינויו "היטמן", הוא מתאבק קנדי שהתאבק במסגרת הארגונים WWE ו-WCW. במהלך הקריירה שלו, זכה ברט ב-5 אליפויות עולם של ה-WWE ו-2 אליפויות עולם של ה-WCW‏, 4 אליפויות בארצות הברית, שני תוארי אליפות בין יבשתית ובתארי זוגות רבים כחלק מהצמד "הארט פאונדיישן" שכלל גם את גיסו ג'ים ניידהארט. הארט נחשב על-ידי רבים לאחד מגדולי המתאבקים בכל הזמנים.
אליפות ה-WWE

ב-12 באוקטובר 1992 זכה הארט לראשונה באליפות ה-WWE אחרי שניצח את ריק פלייר באירוע שלא שודר בטלוויזיה. הוא הפסיד את התואר ברסלמניה 9 למתאבק יוקוזונה. הארט השיב לעצמו את התואר מיוקוזונה שנה לאחר מכן ברסלמניה 10, והגן עליו עד סדרת ההישרדות 1994 בה הפסיד לבוב באקלנד את התואר. במהלך כהונתו כאלוף, הסתכסך הארט עם אחיו אואן הארט ואף נלחם מולו על האליפות בקרב כלוב בסאמרסלאם 1994.
בסדרת ההישרדות 1995 זכה הארט בפעם השלישית בתואר לאחר ניצחון על דיזל. את תואר זה איבד בקרב "איש הברזל" ברסלמניה 12 לשון מייקלס, קרב שנודע כאחד הקרבות ה"טכניים" ביותר שידע הענף. בסוף אותה שנה חזר הארט להופיע, ובתחילת 1997 זכה ברביעית באליפות לאחר ניצחון בקרב מרובע על אנדרטייקר, סטיב אוסטין וויידר. תואר זה נותר ברשותו למשך יום אחד בלבד, כשלמחרת הפסידו למתאבק סיד וישס במסגרת התוכנית RAW!.
ברסלמניה 13 התאבק הארט מול סטיב אוסטין כוכבו הפופולרי של הארגון, וכתוצאה מכך הפכה דמותו של הארט לרעה, אנטי אמריקנית ופרו קנדית. בסאמרסלאם 1997 זכה הארט פעם נוספת בתואר לאחר ניצחון על אנדרטייקר, תואר בו החזיק עד סדרת ההישרדות 1997. ב 23 במאי 1999 אחיו של ברט הארט (אואן הארט) מת במהלך פעלול לאחר שחבל שאמור היה להורידו לזירה במהלך מופע נקרע והוא נפל לזירה ונפצע אנושות ולאחר מכן נפטר בבית החולים.
מעבר ל-WCW

בעת היותו אלוף מכהן הציע מנהל הWCW להארט חוזה על סכום עתק, בעוד וינס מקמהון נשיא ה-WWE הציע להארט חוזה על סכום נמוך יותר, אך לטווח זמן ארוך יותר של 20 שנה. בתחילה החליט הארט להישאר בארגון, אולם כשהבין שאינו נמצא בתוכניות המקצועיות של ה-WWE שינה את דעתו וחתם ב-WCW. מאחר שכיהן כאלוף ולא רצה להפסיד את התואר ליריבו שון מייקלס בקנדה, הוחלט בסדרת ההישרדות לסטות מאחורי גבו של הארט מהסיום המתוכנן בקרב "הדפיקה ממונטריאול", ולהעניק את התואר לשון מייקלס. באותו לילה נכנסו הארט ומקמהון לתגרה מילולית אמיתית.
הארט עשה את בכורתו ב-WCW במופע סטארקייד 1997 כשופט מיוחד בקרב על אליפות ה-WCW העולמית במשקל כבד בין סטינג להאלק הוגאן. אחרי זה ברט היה מעורב במה שקורה ב-nWo והיה בפיודים עם רודי פייפר, רנדי סאבאג' וריק פלייר. ברט זכה בתואר ארצות הברית אחרי שגולדברג ויתר על התואר, ברט הפסיד את התואר ללקס לוגר וניצח אותו נייטרו אחרי. ברט היה מעורב בעלילה עם סטינג כשאמר שהוא יעזור לסטינג חוץ מל-nWo וסטינג ניסה לקנות האמון שלו, בסופו של דבר סטינג קנה את האמון של ברט הארט שהיה לשווא לאחר שברט תקף את סטינג עם הבייסבול באט והתמודד איתו בהאלווין האבוק 1998 וברט ניצח. ברט אחרי זה היה בפיוד על תואר ארצות הברית עם דידיפי והפסיד לו את התואר. חודשיים אחרי השניים התמודדו שוב על התואר וברט ניצח בעזרת הענק. ברט הפסיד את התואר לרודי פייפר בסופרבראוול 1999. ברט פרש מ-WCW אחרי ההפסד. ברט חזר ל-WCW באמצע 1999 ושיתף פעולה עם האלק הוגן וריק פלייר נגד סטינג ולקס לוגר ואז זכה בתואר העולמי מסטינג. ברט הגן על התואר נגד גולדברג, השניים גם זכו בתוארי הזוגות והפסידו אותם לאוטסיידרס. ברט התמודד נגד גולדברג על התואר העולמי וניצח, ברט חטף זעזוע מוח בקרב לאחר שגולדברב בעט בו בעוצמה. ברט שוב ניהיה בחור רע והצתוות לקייוין נאש, ג'ף ג'ארט, סקוט הול וסקוט שטיינר ל-nWo 2000 אך זה היה לזמן קצר וברט היה צריך לפרוש. ההופעה האחרונה של ברט ב-WCW הייתה בעידן הניו בלאד כשברט תקף את האלק הוגן ודרש את הקרב איתו,אך הקרב לא התקיים כי ברט לא יכל להתאבק יותר.
חזרה ל-WWE

בדצמבר 2009 דווח שברט הארט חתם על חוזה ל-5 חודשים ב-WWE.
בשנת 2010 שב ברט הארט לזירת ה-WWE במסגרת הפרק הראשון לעונה של תוכנית הטלוויזיה Raw בה לא השתתף מזה 13 שנים. ברט הזמין לזירה את יריבו המיתולוגי, שון מייקלס, עימו לא התעמת מאז קרב "הדפיקה במונטריאול" באירוע סדרת ההישרדות 1997, והשניים התפייסו. בהמשך הפרק נפגש הארט עם נשיא ה-WWE, וינס מקמהן, שהיה למעשה ה"מוח" מאחורי אירוע "הדפיקה במונטריאול", השניים לחצו ידיים, אך עם סיום הפרק בעט מקמהן בבטנו של הארט, במה שהיה תחילתו המחודשת של הסכסוך בין השניים.
ברסלמניה 26, שנערך בשנת 2010, התמודד ברט מול וינס מקמהן וניצח אותו.
הישגים

היכל התהילה (2006)
הערות שוליים

↑  Matt Fowler, Top 50 Wrestlers of All Time, IGN, ‏2012-11-02 (באנגלית)
↑  Ranking the 25 Greatest Wrestlers of All Time, Bleacher Report (באנגלית)
↑  eyun, The Top 25 WWE Superstars of All Time, Muscle & Fitness, ‏2018-12-18 (באנגלית אמריקאית)
| --- | --- |
בקרת זהויות :  NLI: 987007496459805171  GND: 119174863  ISNI: 0000 0000 7418 4202  LCCN: n93124429  MusicBrainz: c9bae1df-b42a-41c0-9c5d-da8c9f3c74f4  VIAF: 73076310   WorldCat (עם VIAF): 73076310
קראפט

ערך זה עוסק בתאגיד מזון אמריקאי. אם התכוונתם למשמעות אחרת, ראו .
| --- | --- |


 נתונים כלליים
 תקופת הפעילות:  1923, ארצות הברית ארצות הברית – 2012 
 מיקום המטה:  Northfield 
 ענפי תעשייה:  עיבוד מזון 
 מוצרים עיקריים:  אוכל נוחות 
 
תאגיד המזון קראפט (באנגלית: Kraft Foods Inc.) הייתה אחת משתי חברות המזון והמשקאות הגדולות בארצות הברית, ובין הגדולות בעולם. מטה החברה שכן בנורת'פילד שבאילינוי, פרבר של שיקגו.
במרץ 2015 רכשו חברת ברקשייר האת'וויי וקרן השקעות פרטיות ברזילאית את קראפט ומיזגו אותה עם חברת היינץ, אותה רכשו שנתיים קודם. החברה הממוזגת פועלת מאז בשם קראפט-היינץ.
היסטוריה

החברה החלה את דרכה בשנת 1903 בשיקגו, כעסק למכירה קמעונית של גבינה של הקנדי ג'יימס ל. קראפט, אולם בשנתו הראשונה לא צלחו עסקיו והפסיד 3,000 דולר. העסק התייצב ובשנת 1909 חברו אל קראפט ארבעת אחיו וביחד הקימו את "חברת ג'י.ל. קראפט ואחיו". בשנת 1912 נפתח מטה החברה בניו יורק. בשנת 1914 מכרה החברה 31 סוגים שונים של גבינות בארצות הברית.
ב-1915 החברה פיתחה תהליך פסטור ייחודי לגבינה שמאפשר לשמר אותה ללא קירור למשך זמן רב. שנה לאחר מכן נרשם על התהליך פטנט, והחברה החלה למכור גבינה לחיילי צבא ארצות הברית המשתתפים במלחמת העולם הראשונה.
בשנת 1924 שונה שם החברה ל"חברת הגבינה קראפט", וב-1945, כשהחל גיוון בסוגי המזון שהחברה מוכרת, שונה השם למתכונתו הנוכחית, "תאגיד המזון קראפט".
בשנת 1988 רכשה חברת פיליפ מוריס את קראפט תמורת 12.9 מיליארד דולר. שנה לאחר מכן מוזגה עם חברת "ג'נרל פודס" שבבעלות פיליפ מוריס. בשנת 2000 רכשה פיליפ מוריס את חברת המזון נביסקו, תמורת 14.58 מיליארד דולר, ונטלה על עצמה חובות של נביסקו בסך כ-4 מיליארד דולר. פעילות נביסקו מוזגה עם קראפט. שנה קודם נביסקו עצמה רכשה את "יונייטד ביסקוויטס" הבריטית תמורת 1.8 מיליארד דולר
ביוני 2001 ביצעה הנפקה ראשונה לציבור, כאשר פיליפ מוריס, החברה האם של קראפט הנפיקה נתח של 16% ממנה. היא גייסה בהנפקה 8.7 מיליארד דולר, שהייתה ההנפקה השנייה בגודלה בארצות הברית עד אז. ב-2007 מכרה פיליפ מוריס את החזקותיה בקראפט.
בתחילת 2004 רווחי קראפט צנחו ב-33%, והיא הודיעה על פיטורי 6,000 עובדים וסגירת 20 מפעלים.
בספטמבר 2008 החליפה החברה את תאגיד הביטוח AIG במדד דאו ג'ונס. ב-2010 רכשה החברה, בראשות המנכ"לית איירין רוזנפלד, את חברת הממתקים הבריטית "קדבורי", במהלך של השתלטות עוינת. לאחר חודשים של מאבק נגד הנהלת של קדבורי, שהתנגדה למכירה.
ב-1 באוקטובר 2012 פוצלה החברה, וחטיבת החטיפים הפכה לחברה נפרדת בשם "Mondelēz International".
במהלך 2015, בעקבות המיזוג עם היינץ, נסגרו 7 מפעלים של קראפט, פוטרו כ-2,600 עובדים ומטה החברה נסגר. עובדי ההנהלה הנותרים עברו למטה חדש משותף עם חברת היינץ.
פעילות בישראל

קראפט נכנסה לפעילות ישירה בשוק הישראלי בשנת 1997, בשותפות עם חברת עלית, שהחלה בשיווק המותג "ג'ייקובס" (Jacobs), קפה באיכות פרימיום. שנה אחר כך החלה תנובה לשווק את גבינות "פילדלפיה" של קראפט, זו הייתה הפעם הראשונה בתולדותיה שתנובה ייבא לישראל מוצרי חלב. את מותגי הממתקים והעוגיות של קראפט שיווקה חברת "סידס" אולם ב-2009 הזיכיון לשיווק המוצרים עבר לחברת דיפלומט אחזקות. בנוסף הוקמה חברת בת בישראל בשם "קראפט פודס ישראל" שניהלה את פעילות הפרסום וקידום המכירות של החברה. קראפט אף השיקה קפה שחור תחת המותג Jacobs, שופתח במיוחד לשוק הישראלי.
מותגים בולטים

שוקולד מילקה
Chips Ahoi!
Côte d'Or
טובלרון
עוגיות אוריאו
Jell-o
Kool-Aid
גבינות "פילדלפיה"
Ritz
טרידנט
ולויטה
הערות שוליים

↑   בלומברג, באפט רוכש את חברת המזון קראפט וממזג אותה עם היינץ, באתר TheMarker‏, 25 במרץ 2015
פייננשל טיימס, ‏ענקית מזון חדשה: קראפט והיינץ יתמזגו בעסקה בהיקף של כ-40 מיליארד דולר, באתר גלובס, 25 במרץ 2015
↑   סוכנויות הידיעות, מנכ"ל ענקית הקטשופ קראפט היינץ: "תתרגלו למחירים גבוהים", באתר TheMarker‏, 11 באוקטובר 2021
↑  שירות רויטרס, ‏פיליפ מוריס השלימה רכישת חברת המזון נביסקו הולדינגס, באתר גלובס, 12 בדצמבר 2000
↑  העוגייה שנשארת טרייה, באתר גלובס, 16 ביולי 2014
↑  שירות רויטרס, לונדון, ‏נביסקו רוכשת את יונייטד ביסקוויטס הבריטית בעסקת 1.8 מיליארד דולר, באתר גלובס, 15 בדצמבר 1999
↑  אבי שולץ, חברת המזון הגדולה בארה"ב תונפק לפי שווי של 54 מיליארד דולר, באתר הארץ, 13 ביוני 2001
↑  שירות רויטרס, ניו יורק, ‏קראפט גייסה 8.7 מיליארד דולר בהנפקה השנייה בהיקפה אי פעם, באתר גלובס, 13 ביוני 2001
↑  יעקב שרגל, ‏רווחי קראפט, יצרנית המזון מס` 1 בצפון-אמריקה, צנחו ב-33% ברבעון הראשון, באתר גלובס, 20 באפריל 2004
↑  שירות רויטרס, ‏קראפט תפטר כ-6,000 עובדים ותסגור 20 מפעלים, באתר גלובס, 28 בינואר 2004
↑  דורון פלק, ‏AIG מחוץ למדד הדאו ג'ונס וחברת המזון קראפט בפנים, באתר גלובס, 18 בספטמבר 2008
↑  פייננשל טיימס, ‏קראפט רוכשת את קדבורי בעסקה בשווי 11.7 מיליארד ליש"ט, באתר גלובס, 19 בינואר 2010
↑  בלומברג, קראפט הגישה לקדבורי הצעת רכש עוינת חדשה בסך 16.5 מיליארד דולר, באתר הארץ, 9 בנובמבר 2009
↑  סוכנויות הידיעות, ‏לאחר חודשים של מאבק: קראפט תרכוש את קדבורי תמורת 19.2 מיליארד דולר, באתר גלובס, 19 בינואר 2010
↑  סוכנויות הידיעות, ענקית המזון האמריקאית קראפט תשנה את שמה למונדלז, באתר TheMarker‏, 22 במרץ 2012
אנדרו בארי, ‏פיצול בעל טעם אחר, באתר גלובס, 3 באוקטובר 2012
↑   רויטרס, "המיליארדר באפט נעשה יותר עשיר, ו-2,600 משפחות נעשות עניות. זו בושה", באתר TheMarker‏, 7 בנובמבר 2015
↑  ורד שרון-ריבלין, ‏טמיר-כהן קיבל מקראפט את תקציב קפה ג'ייקובס בהיקף של 750 אלף ד', באתר גלובס, 5 ביוני 1997
גלי וינרב, ‏הקרב על הקפה, באתר גלובס, 25 במרץ 2001
↑  ידיעות אחרונות, ‏לראשונה בתולדותיה: חברת תנובה מתחילה לייבא מוצרי חלב, באתר גלובס, 29 בינואר 1998
↑  גלי ברגר, בלעדי - טובלרון ומילקה עוברים להפצה חדשה: דיפלומט תשווק את מותגי קראפט, באתר כלכליסט, 3 ביוני 2009
↑  קראפט פודס ישראל מרכזת הפצת מותגי החברה אצל דיפלומט וסיימן סם, באתר אכול ושאטו, ‏9 בינואר 2010
חגית ברונסקי, ‏פוגל-אוגילבי יטפל בתקציב הפרסום של קראפט בישראל, באתר גלובס, 29 ביולי 2010
↑  מיכל רז-חיימוביץ', ‏קראפט משיקה מתחרה לקפה שחור עלית תחת המותג Jacobs, באתר גלובס, 23 במאי 2012
מג'יק קס

| --- | --- |

לוגו מג'יק קס
 מיקום:  מישור אדומים
 תאריך פתיחה:  19 בספטמבר 2021
 שטח הפארק:  13 דונם
 מתקנים:  30 מתקנים
 מפעיל:  קס גרופ
 קואורדינטות:  31°47′09″N 35°19′50″E﻿ / ﻿31.785755406257°N 35.330475712616°E﻿ / 31.785755406257; 35.330475712616
 https://magic-kass.co.il/
 
 he
 
מג'יק קאס הוא פארק שעשועים הנמצא באזור התעשייה מישור אדומים, ליד מעלה אדומים, והוא פארק השעשועים המקורה הגדול בישראל.
הפארק

מג'יק קס נמצא בבעלותו של איש העסקים החרדי חנוך קס, העומד בראש חברת קס גרופ (Kass Group).
הפארק משתרע על שטח של 13 דונם ועוצב בתכנונו של האדריכל אנריקו סגרה, שעיצב אותו בהשראת חללית עם כיפת זכוכית בקוטר של 70 מטר ומשקיף על נוף ים המלח. הפארק סגור בשבתות וחגים.
הפארק כולל 30 מתקני שעשועים ואטרקציות, בהם 16 מתקני אקסטרים ובהם בין היתר מתקן דמוי רכבת הרים של 360 מעלות. נוסף על כך ישנם בפארק המקורה חדרי בריחה ומשחקי וידאו, משחקי מציאות מדומה, חדרי קריוקי וג'ימבורי, קירות טיפוס, מתקני אקסטרים ומתחמי משחקי ארקייד. בנוסף, הפארק כולל לצד האטרקציות, מסחר וחנויות, בהם מתחם מזון, מספרות ומכון קוסמטי.
אטרקציות ומתקנים

בין האטרקציות והמתקנים בפארק נמנים:
לופר – מתקן חשמלי דמוי רכבת הרים אשר מורכב מקרונות המקיפים לולאה בגובה 23 מטר ובמהירות 64 קמ"ש. המתקן הוא מסוג Super Loop של חברת Larson International. נפוץ בפארקים של רשת סיקס פלאגס בארצות הברית תחת השם Fire Ball.
בראשית - קרוסלה מסתובבת ונוסעת על מסילה. המתקן נמצא על גג המבנה, בגובה של למעלה מ-20 מטרים ומשקיף אל ים המלח. מהווה את האטרקציה המרכזית בפארק. מיוצר על ידי חברת Zamperla האיטלקית תחת השם "Disco", נפוץ בהרבה פארקים פופולרים בעולם.
סקיי טאוור – מתקן מסוג "מגדל נפילה חופשית", בדומה למתקן ה"בלאק ממבה" שבלונה פארק תל אביב.
באמפרס - מכוניות מתנגשות.
דיסקוברי 360 – מתקן דמוי זרוע שמסתובב בצורות שונות.
סטורם – רכבת הרים משפחתית בעלת הנעה עצמאית (powered coaster) של חברת Zamperla.
נבולאז – מתקן המסתובב בצורות שונות ויוצר אשליה שהנוסע עומד להתנגש בקירות של הפארק.
כדורי הסמבה – קרוסלת כדורים פורחים.
פליפר – קרוסלה בעיצוב מטוסים המסתובבת ומתהפכת 360 מעלות באותו הזמן. מתקן זה מסוג Air Race של חברת Zamperla.
מיוזיק אקספרס – קרוסלה שמסתובבת קדימה ואחורה.
הופעות

בנוסף, בתוך הפארק יש אולם הופעות מקורה אשר בתוכו יש הופעות שונות שמתקיימות 3 פעמים ביום, וכוללות קרקס, קסמים, להטוטים והצגות. בעת רכישת כרטיס כניסה לפארק ניתן לבחור האם לכלול במחיר גם הופעה או לרכוש כרטיס למתקנים בלבד.
הפארק נתן חסות לתוכנית הריאלטי "כוכב המג'יק קאס" של כיכר השבת. שלב חצי-הגמר והגמר צולמו באולם.
ראו גם

די סיטי
הערות שוליים

↑  מג'יק קס
↑  לונה קס באתר אחים מרגולין בע"מ
↑  מטורף: הצצה לפארק השעשועים הגדול בישראל, באתר ישראל היום, 4 בפברואר 2020
↑  "כמו בדובאי": הצצה נדירה ללונה פארק המקורה הגדול ביותר בישראל שנבנה במישור אדומים באתר channel22
↑  מיטל ר. פישמן, גלגל ענק לא די לה: פארקי השעשועים המקורים המטורפים בעולם - מדובאי ועד ירושלים, באתר ynet, 26 בנובמבר 2020
↑  כוכב המגיק קאס, באתר כיכר השבת
↑  חצי הגמר של "המג'יק קאס" • צפו בדרמה, באתר כיכר השבת, ‏2021-11-28
↑  הגמר הגדול של "כוכב המג'יק קאס" | צפו, באתר כיכר השבת, ‏2021-12-05
א-סווידא (מחוז)

| --- | --- |
 מדינה / טריטוריה:  סוריה סוריה (דה יורה)   חדר המבצעים הדרומי (דה פקטו)
 נפות במחוז:  3
 בירת המחוז:  א-סווידא
 שטח:  5,550 קמ"ר
 אוכלוסייה:  ‏
  ‑ במחוז:  370,000 (31 בדצמבר 2011)
  ‑ צפיפות:  65.6 נפש לקמ"ר (2010)
 קואורדינטות:  32°48′N 36°48′E﻿ / ﻿32.8°N 36.8°E﻿ / 32.8; 36.8 
 אזור זמן:  UTC +2
  מפת מיקום  מפה מפורטת     לחצו כדי להקטין חזרה    לחצו להגדלה       נפות א-סווידא tabBackground:;tabBorder:#aaa;defaultTab:0;
 
מְחוֹז אַ-סֻּוַיְדַאא (בערבית: محافظة السويداء), או בהתאם להגייה המדוברת מְחוֹז אַ-סֻּוֵידַא, הוא אחד מ-14 מחוזותיה של סוריה, משתרע בדרום-מערבה של המדינה ויחד עם מחוז קוניטרה ומחוז דרעא הוא מרכיב את החורן - חבל הארץ ההיסטורי הנזכר כבר בתנ"ך. שטחו של המחוז 5,550 קמ"ר ואוכלוסייתו נאמדה בשנת 2010 בכ-364,000 תושבים. המחוז מחולק לשלוש נפות ובירתו היא העיר א-סווידא.
תחת המנדט הצרפתי על סוריה שכנה במחוז מדינה דרוזית אוטונומית נפרדת. בין השנים 1921 עד 1927 נקראה המדינה מדינת א-סווידא על שם העיר, אך בשנת 1927 שונה השם לג'בל א-דרוז על שם הר הדרוזים.
נפות

המחוז מחולק לשלוש נפות:
נפת שהבא - בצפון המחוז.
נפת א-סווידא - במרכז המחוז.
נפת סלח'ד - בדרום המחוז.
ראו גם

המועצה הצבאית של א-סווידא
ציפי שחרור

| --- | --- |
ציפי שחרור
ציפי שחרור
 לידה:  22 ביולי 1953 (בת 71) רמלה, ישראל 
 מדינה:  ישראל 
 לאום:  יהודייה
 שפות היצירה:  עברית 
 תחום כתיבה:  שירה, ספרות
 נושאי כתיבה:  ספרי פרוזה, ספרי ילדים ונוער, ספרי שירה
 תקופת הפעילות:  מ-1973
 פרסים והוקרה:  פרס אקו"ם, פרס קוגל
 www.zippi.co.il
 
ציפי שחרור
ציפי שחרור (נולדה ב-22 ביולי 1953) היא משוררת, סופרת, עורכת ותסריטאית ישראלית. זוכת "פרס אקו"ם" ו"פרס קוגל" ופעמיים ב"פרס ראש הממשלה".